Klubbens mest kjente spiller er Ola Haldorsen, som hadde lang karriere i Bodø/Glimt. Like etter årtusenskiftet kom han tilbake til IL Bølgen. Ved hjelp av hans entusiasme bedret resultatene seg raskt. Den første sesongen etter Olas hjemkomst ble det kun avgitt fire poeng, likevel ble det ikke opprykk. De to neste sesongene ble litt skuffende. Målet var opprykk, noe som ikke ble innfridd. Frelsen skulle først komme to sesonger senere, da var det nemlig duket for kretsmesterskapssluttspill som Bølgen skulle være med på etter å ha vunnet serien. Dette ble forøvrig en stor skuffelse da de to andre lagene ikke maktet å stille lag.